আজিৰ পৰা নিউজিলেণ্ডত আৰম্ভ হৈছে মহিলা ক্ৰিকেট বিশ্বকাপৰ ১২ সংখ্যক সংস্কৰণ। বিশ্বকাপৰ প্ৰতিযোগী দলসমূহক শুভেচ্ছা জনাই আজি গুগল ডুডলে বিশেষভাৱে উদযাপন কৰিছে বিশ্বকাপৰ মুহূৰ্ত।
এটা এনিমেটেড ডুডলেৰে গুগল ডুডলে মহিলা বিশ্বকাপ প্ৰতিযোগিতাখনলৈ শুভেচ্ছা জনায়। এনিমেটেড ডুডলটোত ক্ৰিকেট ষ্টেডিয়ামত উইকেট-কিপিং, বেটিং আৰু ফিল্ডিং কৰি থকা মহিলা খেলুৱৈক দেখুওৱা হৈছে।
আকৰ্ষণীয়ভাৱে গুগলে ডুডলটোত আন এক প্ৰযুক্তি সংযোগ কৰিছে। মহিলা ক্ৰিকেট বিশ্বকাপক প্ৰতিনিধিত্ব কৰা ডুডলত ক্লিক কৰাৰ লগে লগে ৰঙা ক্ৰিকেট বল কিছু কম্পিউটাৰ বা মোবাইল স্ক্ৰীণত বাওঁফালৰ পৰা সোঁফাললৈ গতি কৰি থকা দেখিবলৈ পোৱা যায়।
উল্লেখ্য সৰ্বমুঠ আঠখন দেশে প্ৰতিদ্বন্দীতা কৰা প্ৰতিযোগিতাখন আজিৰ পৰা ৩ এপ্ৰিললৈকে অনুষ্ঠিত হ'ব।
ৰাউণ্ড ৰবিন পৰ্যায়ত অনুষ্ঠিত হ'বলগীয়া এইবাৰৰ মহিলা বিশ্বকাপত অষ্ট্ৰেলিয়া, ইংলেণ্ড, নিউজিলেণ্ড, পাকিস্তান, ৱেষ্ট ইণ্ডিজ, দক্ষিণ আফ্ৰিকা, ভাৰত আৰু বাংলাদেশে প্ৰতিদ্বন্দীতা আগবঢ়াব।
আজিৰ উদ্বোধনী মেচত আয়োজক নিউজিলেণ্ডক ৩ ৰানত পৰাস্ত কৰি দৃঢ় আৰম্ভণি কৰিছে ৱেষ্ট ইণ্ডিজে।
স্মৰ্তব্য যে পূৰ্বৰ সময়সূচী অনুসৰি মহিলা ক্ৰিকেট বিশ্বকাপ প্ৰতিযোগিতাখন মূলতঃ ২০২১ চনৰ আৰম্ভণিতে অনুষ্ঠিত হোৱাৰ কথা আছিল যদিও। ক'ভিড ১৯ মহামাৰীৰ বাবে এবছৰ পিছুৱাই দিয়া হয়।
ভাৰতে ৬ মাৰ্চত পাকিস্তানৰ বিপক্ষে অৱতীৰ্ণ হৈ বিশ্বকাপত অভিযান আৰম্ভ কৰিব।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
